[{"text_idx": "#000004", "text": "Aeth Iris (nid ei henw go iawn) i\u2019r ysbyty ar o\u0302l cael stro\u0302c fach. Roedd hi\u2019n ofidus, yn ffwndrys a\u2019r nyrsys oedd yn gofalu amdani yn bryderus iawn. Cawsant sgwrs gychwynnol ynghylch a ddylid ei secsiynu dan y ddeddf iechyd meddwl ar gyfer ei diogelwch ei hun. O fewn pedair awr roedd Iris yn gwella\u2019n dda \u2013 wedi newid y sifft roedd nyrs ddwyieithog bellach yn gofalu amdani. Roedd Iris yn gwbl dealladwy yn Gymraeg \u2013 er ei bod mewn cryn boen \u2013 ond roedd yn cael anhawster gwirioneddol wrth fynegi hyn yn Saesneg. Maes o law cafodd Iris gymorth arbenigol i fynd i\u2019r afael ag effaith y stro\u0302c gan un o\u2019r arbenigwyr prin ddwyieithog mewn therapi iaith a lleferydd."}]